laion/Wikipedia-Exotic huggingface dataset:
טנאררו

טנאררו (באנגלית: Tenararo) הוא האטול הקטן ביותר בקבוצת אקטון בחלק הדרום-מזרחי של איי טואמוטו בפולינזיה הצרפתית. האטול, מבחינה אדמיניסטרטיבית, הוא חלק מאיי גמבייה. הוא לא מיושב. טנאררו ממוקם 6 ק"מ מערבית לוואהנגה, האי הקרוב ביותר, 115 ק"מ מערבית לאיי גמבייה ו-1,370 דרום מזרחית לטהיטי. זהו אטול מעגלי עם שטח קרקע של 1.6 קמ"ר ושטח לגונה של 2 קמ"ר. לאטול מנחת בצד הצפון-מערבי בין הסלעים הקטנים שמקיפים את השונית. אין כניסה ללגונה. התצפית המתועדת הראשונה של אטול זה נעשתה במהלך המסע הספרדי של הנווט הפורטוגלי פדרו פרננדש דה קיירוש ב-5 בפברואר 1606 בשם Las Cuatro Coronadas ("ארבעת העטורים"), עם זאת, תצפיות אלה לא תועדו במלואן. ככזו, הגישה החד-משמעית הראשונה לאי נעשתה ב-14 במרץ 1828 על ידי החוקר יו קאמינג באונייתו ה-Discoverer שהנהיג סמואל גרימווד. הביקור הבא היה בשנת 1833 על ידי הנווט תומאס אבריל על ספינת הסוחר שלו Amphitrite ושוב בשנת 1837 על ידי לורד אדוארד ראסל, מפקד ה-HMS Actaeon, השם שניתן לקבוצה. בעבר הוא היה בבעלות אדם בשם קפטן ניקולס, אך הוא נפדה בשנת 1934. במאה ה-19, הפך טנאררו לטריטוריה צרפתית, עם אוכלוסייה של כ-20 אנשים אבוריג'ינים בשנת 1850. האטול הוא בית גידול חשוב עבור מינים רבים בסכנת הכחדה. על האי חיים מינים כמו יונת הקרקע הפולינזית (שנותרו בה פחות מ-120 פריטים בטבע), יונת פירות אטול, ביצנית פולינזית, חרמשון טהיטי ויסעורון מרפי. האטול נקי מטורפי יונקים שהוכנסו אליו, מה שהופך אותו לבית גידול חיוני לשמירה. מאטוריוואבו טנארונגה וואהנגה קבוצת אקטון אי בודד Sailing Directions, Pub 126, "Pacific Islands" NIMA 2002; page-12 מדיה וקבצים בנושא טנאררו בוויקישיתוף רשימת אטולים (בצרפתית) "Population". Institut de la statistique de la Polynésie française. נבדק ב-9 באוקטובר 2014. {{cite web}}: (עזרה) Brand, Donald D. The Pacific Basin: A History of its Geographical Explorations The American Geographical Society, New York, 1967, p.136. Kelly, Celsus, O.F.M. La Austrialia del Espiritu Santo. Pacific Island: Eastern-Pacific - Geographical handbook series, James Wightman Davidson and Naval Intelligence Division, editions Naval Intelligence Division, 1945, p.224. Archaeology of Mangareva and neighboring atolls by Kenneth Pike Emory, editions Kraus, 1971, p.58-60. Notices sur les colonies françaises, Étienne Avalle, éditions Challamel aîné, Paris, 1866, p.642 Google Books Dahl, prepared by the International Union for Conservation of Nature and Natural Resources, Commission on National Parks and Protected Areas ; in collaboration with the United Nations Environment Programme ; based on the work of Arthur Lyon (1986). Review of the protected areas system in Oceania (Sept. 1986. ed.). Gland, Switzerland: IUCN. ISBN 9782880325091.
קצין ביטחון

קצין ביטחון (בראשי תיבות: קב"ט) הוא אדם הממונה על האבטחה (כולל אבטחה אזרחית) הפיזית של ארגון מסוים, כגון יישוב או תאגיד. קצין הביטחון ממונה על מימוש נוהלי האבטחה שנקבעו לארגון, ולעיתים גם על גיבוש נהלים אלה, על רכישה ותחזוקה של אמצעי אבטחה, כגון גדרות, ועל הפעלתם של שומרים המפקחים על כניסה למתקני הארגון ויציאה מהם. קצין הביטחון מטפל בסיכונים לרכוש הארגון, ולעיתים גם לאבטחתם של אישים בארגון הזקוקים לשמירה אישית. קצין הביטחון מטפל בסיכוני אבטחה חיצוניים, כגון פורצים או מחבלים שעלולים לחדור למתקני הארגון, וגם בסיכוני אבטחה פנימיים, כגון עובדים שעלולים לגנוב מתוצרת המפעל או מרכושו. מקובלת הפרדה בין תפקידו של קצין הביטחון, שממונה על האבטחה הפיזית, לתפקידו של קצין אבטחת מידע, האחראי למניעה של פרצות נתונים וזליגות מידע מהארגון, אך מתקיים שיתוף פעולה בין השניים, משום שמניעת זליגת מידע כוללת גם אבטחה פיזית של מחשבי הארגון. קצין הביטחון ממונה על הקשר שבין הארגון לבין גורמי אבטחה, כגון צבא, משטרה וחברות שמירה. הכשרה של קציני ביטחון נעשית בקורסים המיועדים לכך, ולעיתים ניתן תפקיד זה לבעלי עבר ביטחוני כקצינים בצבא או במשטרה. בישראל מחייב חוק להסדרת הביטחון בגופים ציבוריים מינוי של קצין ביטחון בארגונים המפורטים בחוק, בהם משרדי הממשלה, חברות תעופה, חברות אנרגיה, אוניברסיטאות ורבים אחרים. החוק מפרט את הכישורים וההכשרה הנדרשים למילוי תפקיד זה. קצין ביטחון, באתר המוסד לבטיחות ולגיהות חוק להסדרת הבטחון בגופים ציבוריים, ספר החוקים הפתוח, באתר ויקיטקסט
פורשים בסטייל (סרט, 1979)

פורשים בסטייל (באנגלית: Going in Style) הוא סרט קולנוע אמריקאי מסוגת סרט שוד משנת 1979, בבימויו של מרטין ברסט, עם ג'ורג' ברנס, ארט קרני ולי סטרסברג בתפקידים הראשיים. העלילה היא על שלושה קשישים חברים ששודדים בנק כדי להכניס עניין בחייהם המשעממים. ב-2017 הופק רימייק על בסיס הסרט הזה בכיכובם של מורגן פרימן, מייקל קיין ואלן ארקין. ג'ו (ג'ורג' ברנס), אל (ארט קרני) ווילי (לי סטרסברג) הם קשישים שגרים ביחד בדירה קטנה במנהטן ומתקיימים על הקצבה החודשית של הביטוח הסוציאלי אותה הם מקבלים בבנק, פעם בחודש. את זמנם הם מבלים בשיחות על ספסל בפארק ובוויכוחים אין סופיים על ההוצאות הכספיות שלהם וניהול משק הבית. כשהם מגיעים לבנק לקבל את הקצבה, מתבונן ג'ו בשליח שמביא שטרות כסף לבנק ונרקמת במוחו מזימה איך להכניס עניין בחיים המשעממים. הוא מציע לחבריו לשדוד את הבנק הזה ולעשות חיים עם הכסף. חבריו נרתעים אבל לבסוף הם מסכימים. ארט יודע שלאחיינו פיט (צ'ארלס הלאהאן) יש במרתף אוסף של אקדחים ותחמושת. הוא מגיע לשם "ביקור ידידותי" ובאפשרות הראשונה הוא חומק למרתף ולוקח שלושה אקדחים ותחמושת. בבית הם מכניסים את הקליעים לאקדחים המתאימים. הם מצטיידים במשקפיים המסתירות את זהותם ונכנסים לבנק. בתחילה מתייחסים אליהם בזלזול אבל לאחר שג'ו יורה ופוגע בשעון הגדול מבינים הפקידים שזה באמת שוד ותוך זמן קצר נאסף הכסף והם נמלטים במונית שמחכה להם. בדירה הם סופרים את הכסף – 35,000 דולר. וילי נרגש מאוד ולמחרת בפארק הוא מתמוטט ומת מהתקף לב. הם מחליטים לתת לפיט 25,000 דולר "מכספי ביטוח החיים של וילי". ג'ו מציע לאל לטוס ללאס ווגאס להמר שם ו"לעשות חיים". הם נכנסים לקזינו ומתחילים לשחק ב"קוביות" (אנ'). ג'ו מהמר ואל זורק את הקוביות. במשך הערב הם מצליחים להרוויח 70,000 דולר. מחשש שישדדו אותם הם ממהרים לחזור לניו יורק אבל אל מת בשנתו בגלל המתח שהיה בו. ג'ו מגיע לפיט ונותן לו את כל הכסף שהרוויחו בתנאי שיחביא אותו ולא יגלה זאת לאף אחד. כעבור זמן קצר נעצר ג'ו אך לא מגלה לשוטרים היכן הכסף. פיט מבקר אותו במעצר וג'ו אומר לו כי דווקא עכשיו טוב לו. כולם דואגים לו ומשוחחים אותו והוא אינו בודד. "פורשים בסטייל", במסד הנתונים הקולנועיים IMDb (באנגלית) "פורשים בסטייל", באתר נטפליקס "פורשים בסטייל", באתר AllMovie (באנגלית) "פורשים בסטייל", באתר Rotten Tomatoes (באנגלית) "פורשים בסטייל", באתר Box Office Mojo (באנגלית) "פורשים בסטייל", במסד הנתונים הקולנועיים KinoPoisk (ברוסית) פורשים בסטייל (1979), באתר TCM קדימון לפורשים בסטייל (1979), באתר יוטיוב סצנת השוד בבנק, באתר יוטיוב
בסימן ונוס (מיני-סדרה)

בסימן ונוס היא מיני סדרה ישראלית בת שלושה פרקים בבימויו של גור בנטביץ'. הסדרה שודרה בשנת 2005 בערוץ הוט 3 של חברת הטלוויזיה בכבלים הוט. הסדרה, אשר מבוססת על ספרו המצליח של אורי אדלמן "בסימן ונוס", מספרת את סיפורו של יואב (ג'וב) נוימן (יהודה לוי), כוכב ישראלי מצליח, המנהל רומנים חד-פעמיים רבים המבוססים אך ורק על סקס עם מספר רב של נשים. עקב הפרסום הרב שלו, נוהג נוימן לבלות עם חברותיו בדירתה של ידידתו הקרובה, שירי נבו (טינקרבל). ערב אחד מתגלה גופתה של נבו ליד דירתה, ונוימן נוכח להיות החשוד העיקרי בחקירתו של השוטר ינון הראל (גורי אלפי), חוקר מתחיל הנחוש להוכיח כי הוא האשם. נוימן, שהיה עד נקודה זו חסר דאגות ונהנתן, עובר תהליכים ותהפוכות כדי להוכיח חפותו, ועל רקע הליכים אלה מפתח סיפור אהבה אמיתי עם נגה כוכבי (נטע גרטי), סיפור המוביל אותו למציאת האשמים האמיתיים. יואב "ג'וב" נוימן (יהודה לוי) - הדמות המרכזית. ינון הראל (גורי אלפי) - חוקר במשטרה. נגה כוכבי (נטע גרטי) - אשתו של גדעון. שירי נבו (טינקרבל) - ידידתו של יואב. גדעון כוכבי (דורון צברי) - הבעל של נגה. צבי אליהו (מרק רוזנבאום) - המפקד של ינון. אלה הראל (נורית גפן) - אמא של ינון. אתי נבו (ליאת תמרי) - אחות של שירי. נעמה (נגה שחר) - אחת המאהבות של ג'וב. דליק (אריק קנלר) - הסוכן של ג'וב. מציל (גיורא קליין) תמר (עדן הראל) "בסימן ונוס", במסד הנתונים הקולנועיים IMDb (באנגלית) בסימן ונוס, במיזם "אישים" לתיעוד היצירה הישראלית אורן פרסיקו, ‏חתיך דוקרני, באתר גלובס, 20 בנובמבר 2005 רותה קופפר, סקס אפיל בכוח, באתר הארץ, 16 בנובמבר 2005 שירות גלובס, ‏יהודה לוי חשוד, באתר גלובס, 6 בנובמבר 2005 עכבר העיר, בסימן ונוס, באתר הארץ, 19 באוגוסט 2006
קווינטון ארון

קווינטון אהרון (באנגלית: Quinton Aaron; נולד ב-15 באוגוסט 1984) הוא שחקן אמריקאי. הוא ערך את הופעת הבכורה שלו בסרט "קדימה, תריץ אחורה" בבימויה של מישל גונדרי. התפקיד הראשי הראשון שלו היה כשגילם את שחקן הפוטבול האמריקאי מייקל אוה'ר בסרט הקולנוע "הזדמנות שנייה" משנת 2009. ארון נולד בברונקס, ניו יורק, אך עבר לאוגוסטה, ג'ורג'יה לאחר בית הספר היסודי. ארון ערך את הופעת הבכורה שלו בסרט הקולנוע "קדימה, תריץ אחורה" של מישל גונדרי, בכיכובם של מוס דף וג'ק בלאק. הוא שיחק יחד בסרט קצר בשם "מר ברוקלין" עם אל תומפסון, בבימויו של ג'ייסון סוקולוף. ארון הופיע בשני פרקים של סדרת הטלוויזיה "חוק וסדר" (עונה 17, פרק "בלינג" כשומר ראש ובפרק "נפילה" כסדרן). תפקידו הראשי הראשון היה כשגילם את שחקן הפוטבול מייקל אוה'ר, לצד סנדרה בולוק וטים מקגרו בסרט "הזדמנות שנייה", שהוקרן לראשונה ב-20 בנובמבר 2009. בבימויו של ג'ון לי הנקוק, הסרט מבוסס על ספרו של מייקל לואיס "The Blind Side Evolution of a Game" משנת 2006, המציג את סיפורו האמיתי של אוה'ר. ארון נבחן לתפקיד לאחר שאמו ראתה מודעה על האודישנים ברשת. הוא היה אחד מהמועמדים הסופיים, והוא הוטס ללוס אנג'לס לאודישן הסופי. לא בטוח אם הוא הצליח, הוא הושיט יד לכיסו בדרך לדלת ושלף כרטיס ואמר לבמאי ג'ון לי הנקוק שהוא יודע שזו תהיה הזדמנות גדולה עבורו לקבל את התפקיד, אבל שהוא ישמח לקבל עבודה כמאבטח אם לא יתקבל. ארון זכה בתפקיד. ב־24 במרץ 2010, ארון כיכב עם ג'יל סקוט בפרק של "חוק וסדר: מדור מיוחד". ב-4 באפריל 2011 התארח ארון בפרק גמר העונה של סדרת הטלוויזיה "החוק של הארייט", סדרה בה מככבת קתי בייטס ששיחקה לצידו בסרט "הזדמנות שנייה". בשנת 2015 הצטלם ארון לסרט הקצר "Busy Day" באלבקרקי, ניו מקסיקו. בשנת 2018 שיחק במותחן "Worthless" לצדה של טארה ריד. בשנת 2023, ארון הוציא את הסינגל הראשון שלו "Lead with Love" מדיה וקבצים בנושא קווינטון ארון בוויקישיתוף קווינטון ארון, במסד הנתונים הקולנועיים IMDb (באנגלית) "Hollywood Actor, Quinton Aaron, Announces His 2014 Celebrity Golf Event". PR Web. 21 ביולי 2014. נבדק ב-25 באוקטובר 2015. The festivities will begin in Atlanta, GA on August 14th at The Bobby Jones Golf Course, where Quinton will host his annual celebrity golf invitational. The following day is Quinton's thirtieth birthday... {{cite web}}: (עזרה) "Quinton Aaron: August 15". BET. נבדק ב-25 באוקטובר 2015. {{cite web}}: (עזרה) Borders, Savannah (13 באוגוסט 2014). "'Blind Side' star returns to host celebrity golf tourney, parties". NeighborNewspapers.com. נבדק ב-25 באוקטובר 2015. a 30th birthday party for Aaron...birthday party Friday (August 15) from 6 to 10 p.m. {{cite web}}: (עזרה) Sragow, Michael (2009-11-20). "Giant-size role for Quinton Aaron". אורכב מ-המקור ב-2011-02-15. נבדק ב-2009-11-29. "APA has signed Quinton Aaron ("Be Kind Rewind"), Matthew "Mdot" Finley, and Michael Gaston ("Fringe"), for representation". www.gale.com. אורכב מ-המקור ב-2 בנובמבר 2012. {{cite web}}: (עזרה) "WarnerBros.com | The Blind Side | Movies". www.warnerbros.com. נבדק ב-2020-01-22. "Exclusive: Jill Scott and Blind Side's Quinton Aaron Guest on SVU". אורכב מ-המקור ב-2010-02-22. "Cast | Busy Day Movie - Attila Arpa, Tommy Lister, Quinton Aaron". אורכב מ-המקור ב-30 ביוני 2015. נבדק ב-28 ביוני 2015. {{cite web}}: (עזרה)
ג'יימס מיור אולד

ג'יימס מיור אולד (באנגלית: James Muir Auld‏; 19 ביוני 1879 – 8 ביוני 1942) היה אמן וצייר אוסטרלי. ג'יימס מיור אולד נולד באשפילד (אנ'), ניו סאות' ויילס, בנם השלישי של הכומר ג'ון אולד ורעייתו, ג'ורג'ינה לבית מיור. ג'יימס אולד למד בבית הספר הציבורי באשפילד ואחר כך בבית הספר בסידני. הוא עבד כפקיד במועצת הרובע אשפילד ונרשם לשיעורי לילה בציור בבית הספר הטכני באשפילד. הוא בילה בציור ושרטוט של חופי הים של נמל סידני. אולד למד אצל ג'יי ס' וטקינס וג'וליאן אשטון והחל להציג בחברה המלכותית לאמנות של ניו סאות' ויילס (אנ') בסביבות 1906. הוא תרם רישומים בשחור לבן לעיתונים בסידני. בשנת 1909 נסע ללונדון ללמוד מעבודתם של ציירים אנגלים. בלונדון קיבל עבודה במגזנים שונים. כשחזר לאוסטרליה בסביבות 1911, עבד בסידני בציור נופים בנושאי דיוקן ועשה כמה פורטרטים. ב־1 ביולי 1914 התחתן אולד עם מגי קייט קיין, לבית בל. בשנת 1917 נקנה הציור "האגרטל השבור" על ידי הגלריה לאמנות של ניו סאות' ויילס (אנ'). בערך בתקופה זו הם רכשו גם דיוקן של המשורר רודריק קווין (אנ'). הוא הצטרף לאגודת האמנים בסידני בסביבות 1920 והציג איתה לעיתים קרובות. בשנות העשרים של המאה העשרים הצטרף למשרד האמנות המסחרית (אנ'), "סמית ויוליוס", ואייר כמה ספרים. לקראת סוף חייו בילה אולד 11 שנים בת'ירמיר (אנ'), ניו סאות' ויילס, והתגורר לבדו. נראה שהנוף שמסביב לא היה מעורר השראה, אך עבודתו בתקופה זו הייתה במיטבה. ציור "בוקר חורפי" זיכה אותו בפרס וין (אנ') בשנת 1935. לאולד נערכו שלוש תערוכות יחיד בגלריות מקווארי, סידני, בשנים 1928, 1936 ו-1938, והוא הציג גם בלונדון ובפריז. הוא היה חבר מייסד של האקדמיה האוסטרלית לאמנות (אנ') בשנת 1938. אולד נפטר משחפת ב־8 ביוני 1942, הותיר אחריו בת. הוא היה צייר מסורתי שלא הרשה לעצמו להצטרף לתנועות השונות שקמו באמנות בין שתי המלחמות. הייתה לו צביעה טובה והוא התעניין במיוחד בהשפעות של האווירה ואור השמש, אותם ביטא בחיוניות רבה. הוא מיוצג בגלריה לאמנות של ניו סאות' ויילס, סידני, בגלריה לאמנות של אוסטרליה הדרומית (אנ'), אדלייד, בגלריה לאמנות של קווינסלנד (אנ'), בריזבן ובגלריה והמוזיאון לאמנות של מנלי (אנ'), צפון סידני. בוקר חורפי, 1935 עיירה, 1919 חווה, לפני 1942 בחוף הים, 1923 מדיה וקבצים בנושא ג'יימס מיור אולד בוויקישיתוף Bernice Murphy, Australian Dictionary of Biography, Canberra: National Centre of Biography, Australian National University Dictionary of Australian Biography A, gutenberg.net.au Silas Clifford-Smith, 'James Muir Auld' (peer reviewed biography), Dictionary of Australian Artists Online
ארצ'י רנו

ארצ'י ג'יימס בייל (באנגלית: Archie Renaux; נולד ב-22 בנובמבר 1997), המכונה ארצ'י רנו, הוא שחקן ודוגמן אנגלי. רנו נולד בשכונה קינגסטון על התמזה (אנ') בלונדון רבתי, אנגליה. יש לו שתי אחיות ואח. ארצ'י למד בבית הספר "ריצ'רד צ'אלונר" לפני שהמשיך ללמוד בבית הספר אנסין לדרמה בלונדון. הוא עזב את עבודתו כדי להיות שחקן. רנו החל את דרכו בדוגמנות. הוא דגמן עבור המותגים טופמן, נסיר מזהר, מוס ברוס, גיי טיימס, והופיע על המסלול בשבוע האופנה לגברים. בשנת 2017 לוהק לסרט הדיסטופי "אפס". הוא ערך את הופעת הבכורה שלו בטלוויזיה בתפקיד אורח בשירות ההזרמה אמזון פריים בסדרת הטלוויזיה "האנה". את תפקיד הטלוויזיה הגדול הראשון שלו קיבל בשנת 2019 במיני-סדרה "גולד דיגר". לרנו תפקידים רבים, בין היתר בסרטים "מורביוס" ו-"הנוסעים" ("Voyagers"). באוקטובר 2019 פורסם כי רנו יגלם את מלין "מאל" אורצ'ב בסדרת הטלוויזיה בהפקת שירות ההזרמה נטפליקס, "צל ועצם". בדצמבר 2021 לוהק רנו לצד דרו סטארקי והשחקנית ג'וזפין לנגפורד לתפקיד בסרט הקולנוע "The Other Zoey". בשנת 2024 שיחק בסרטים "משודרג" ו"הנוסע השמיני: רומולוס". רנו הודיע באמצעות פוסט באינסטגרם ביוני 2020 שהוא וחברתו אנני מצפים לילד. בתם נולדה ב־15 באוקטובר 2020. מדיה וקבצים בנושא ארצ'י רנו בוויקישיתוף ארצ'י רנו, ברשת החברתית אקס (טוויטר) ארצ'י רנו, ברשת החברתית אינסטגרם ארצ'י רנו, במסד הנתונים הקולנועיים IMDb (באנגלית) "London Drama School Students Land Star Roles in Major BBC and Cineflix Productions". 3 ביולי 2019. נבדק ב-15 בנובמבר 2019. {{cite web}}: (עזרה) Regan, Matthew (21 בדצמבר 2017). "Archie Renaux for Issue 13". נבדק ב-7 באוקטובר 2019. {{cite web}}: (עזרה) "Nasir Mazhar X Topman Collection". נבדק ב-12 בנובמבר 2019. {{cite web}}: (עזרה) Grater, Tom (27 בספטמבר 2017). "UK dystopian thriller 'Zero' casts up, starts shoot (exclusive)". נבדק ב-29 באוקטובר 2019. {{cite web}}: (עזרה) "Archie Renaux plays Leo Day". 5 בנובמבר 2019. נבדק ב-12 בנובמבר 2019. {{cite web}}: (עזרה) Craig, David (6 בנובמבר 2019). "Gold Digger cast: Who stars in the new BBC drama? Cast and characters". נבדק ב-7 בנובמבר 2019. {{cite web}}: (עזרה) Welk, Brian (18 ביוני 2019). "Lionsgate Acquires Neil Burger's Sci-Fi Thriller 'Voyagers'". נבדק ב-2 באוקטובר 2019. {{cite web}}: (עזרה) Troughton, James (11 בינואר 2020). "EXCLUSIVE: Morbius Confirmed To Be In The MCU". נבדק ב-19 בפברואר 2019. {{cite web}}: (עזרה) Jones, Marcus (2 באוקטובר 2019). "Netflix announces Shadow and Bone cast and fans are excited to see Ben Barnes as the Darkling". נבדק ב-2 באוקטובר 2019. {{cite web}}: (עזרה) Matt Grobar, Deadline, Deadline, ‏2 בנובמבר 2021 נתנאל שלומוביץ, "הנוסע השמיני: רומולוס" ממלא את המשימה בלי להצטיין, באתר הארץ, 15 באוגוסט 2024 Archie Renaux (21 ביוני 2020). "Happy Father's Day! I'm joining the club in October when Iris comes into the world". {{cite web}}: (עזרה) Archie Renaux (16 באוקטובר 2020). "My beautiful Iris. Born yesterday happy and healthy". נבדק ב-19 בדצמבר 2020. {{cite web}}: (עזרה)
בסימן ונוס

האם התכוונתם ל... בסימן ונוס (ספר) – ספר מתח מאת אורי אדלמן בסימן ונוס (מיני-סדרה) – מיני-סדרה ששודרה בערוץ הוט 3
ג'וזף בקלר

ג'וזף בקלר (באנגלית: Joseph Backler‏; 24 במאי 1813 – 22 באוקטובר 1895) היה צייר אוסטרלי יליד אנגליה. הועבר לאוסטרליה כפושע מגורש בשנת 1832 שיצא לחופשי לאחר 10 שנים. היה פעיל כצייר בין השנים 1842 עד 1880. ג'וזף בקלר, בנם של ג'וזף וג'יין בקלר, נולד בלונדון בשנת 1813. אביו היה גם צייר ובקלר למד אצלו במשך זמן מה. בנעוריו המאוחרים היה פושע, ולאחר משפטו בשלוש סעיפי זיוף והעברת צ'קים מזויפים ב-30 ביוני 1831, הוא הורשע ונידון למוות. גזר הדין הוסב לגירוש לכל החיים. בקלר הגיע לסידני על סיפונה של אוניית מגורשים "פורטלנד" ב-25 במאי 1832. תוך שנה הוא נשלח להסדר העונשין בפורט מקווארי כעונש על פשעים נוספים שביצע במושבה. הוא בילה תשע שנים בפורט מקווארי, במהלכן הוא קיבל עונש נוסף על התנהגות לא ראויה אך גם הייתה לו הזדמנות לצייר לפחות שישה ציורי נוף של פורט מקווארי. בקלר השיג תעודת שחרור בשנת 1842 וזמן קצר לאחר מכן התחתן עם מרגרט מגנר. בשנת 1843, בקלר קיבל אישור לעבור לסידני בתנאי שיישאר בעבודה אצל סטה אנד יוז, יצרני מסגרות וגילופים. הוא נשאר בסידני עד אוגוסט 1845, אז נסע לגולבורן (כמעט שנה לפני שקיבל אישור רשמי לגור ולעבוד מחוץ לסידני). בסוף שנות ה-40 של המאה ה-19 הוא נסע גם ליאס, באת'רסט, מייטלנד וניוקאסל כדי לצייר פורטרטים ונופים, פעילויות שלטענתו, במהלך הליכי חדלות פירעון, בשנת 1849 גרמו לו למצוקה כלכלית. הוא המשיך לטייל ברחבי ניו סאות' ויילס וקווינסלנד במשך רוב הקריירה שלו כצייר. לאחר מות אשתו הראשונה מרגרט בשנת 1852, הוא התחתן עם שרה טינקר. בשנת 1882 חזר בקלר לסידני, שם עבד כצייר פורטרטים וביסס את עבודתו על צילום. הוא נפטר באוקטובר 1895 ונקבר בבית העלמין בווברלי. הוא הותיר אחריו את אשתו השנייה שרה. דיוקנאותיו של בקלר היו כולם בצבע שמן. סגנון הקומפוזיציה שלו, היה בהתמקדות בפירוט ותיאור ריאליסטי של מצויריו הוא חייב את מקור השראתו בז'אנר הפורח של דיוקנאות אנגליות פרובינציאליות. דיוקנאותיו של בקלר דומים בסגנונם לסוגי הדיוקנאות שמשפחות דומות במעמד חברתי זהה באנגליה - מעמד הפועלים המצליח או מעמד הביניים הנמוך - היו יכולות להזמין מציירי פורטרטים אנגלים מקומיים. הוא לא היה מעורב במיוחד בעולם האמנות בסידני. ג'יימס דונלופ אלכסנדר סינקלר שרה קובקרופט ג'יימס ריצארד קריסטינה סינקלר אנה וטסון מדיה וקבצים בנושא ג'וזף בקלר בוויקישיתוף Joseph Backler :: biography at :: at Design and Art Australia Online, www.daao.org.au Convict Records: Joseph Backler, convictrecords.com.au Richard Neville, Australian Dictionary of Biography, Canberra: National Centre of Biography, Australian National University
אמיטה סומאן

אמיטה סומאן (באנגלית: Amita Suman; נולדה ב-19 ביולי 1997) היא שחקנית טלוויזיה אנגלייה ילידת נפאל. סומאן עברה להתגורר בברייטון, אנגליה מנפאל כשהייתה בת 7. אמיטה למדה במכללת סאסקס דאונס לפני שהמשיכה להתאמן באקדמיה לאמנות (ALRA), וסיימה את לימודיה בשנת 2018. זמן קצר לאחר שסיימה את לימודיה, סומאן עשתה את הופעת הבכורה שלה בטלוויזיה עם תפקידים מינוריים בסדרות כמו "נפגעים" ו-"Ackley Bridge". היא שיחקה בתפקיד אורח מרכזי בפרק "השדים של פונג'אב" בעונה ה-11 של "דוקטור הו". סומאן לוהקה לתפקיד החוזר של נאיה ממדליון רחימי בעונה השנייה של סדרת הטלוויזיה "The Outpost". באוקטובר 2019 פורסם כי סומאן תגלם את אינייג' גאפה בסדרת הטלוויזיה בהפקת נטפליקס, "צל ועצם", עיבוד לסדרת ספרי הפנטזיה מאת לי ברדוגו. מדיה וקבצים בנושא אמיטה סומאן בוויקישיתוף אמיטה סומאן, ברשת החברתית אינסטגרם אמיטה סומאן, במסד הנתונים הקולנועיים IMDb (באנגלית) "Amita Suman". Sainou. נבדק ב-1 באוקטובר 2019. {{cite web}}: (עזרה) "ALRA South 3rd Year – Graduates in July 2018". ALRA. נבדק ב-18 בפברואר 2020. {{cite web}}: (עזרה) "Casualty, Series 32, Episode 37". BBC. נבדק ב-3 באוקטובר 2019. {{cite web}}: (עזרה) Rackham, Jane. "Ackley Bridge Series 2 - Episode 5 Guide". Radio Times. נבדק ב-30 בנובמבר 2019. {{cite journal}}: (עזרה) Debnath, Neela (12 בנובמבר 2018). "Doctor Who Demons of the Punjab cast: Who is Amita Suman?". Express. נבדק ב-3 באוקטובר 2019. {{cite journal}}: (עזרה) Fullerton, Huw (7 באוקטובר 2018). "Doctor Who casts Mark Addy, Chris Noth and Julie Hesmondhalgh in mysterious new roles". Radio Times. נבדק ב-5 בנובמבר 2018. {{cite journal}}: (עזרה) Ellenbogen, Rachael (26 בספטמבר 2019). "Is CW's 'The Outpost' Renewed Or Canceled? Season 3 Update Before Finale". International Business Times. נבדק ב-8 בדצמבר 2019. {{cite journal}}: (עזרה) Jones, Marcus (2 באוקטובר 2019). "Netflix announces Shadow and Bone cast and fans are excited to see Ben Barnes as the Darkling". Entertainment Weekly. נבדק ב-2 באוקטובר 2019. {{cite journal}}: (עזרה)
מפלצות בע"מ בעבודה

מפלצות בע"מ בעבודה (באנגלית: Monsters at Work) היא סדרת טלוויזיה אמריקאית בהנפשה ממוחשבת, שנוצרה על ידי פיט דוקטר. הסדרה מהווה ספין אוף לסרט ההנפשה "מפלצות בע"מ", שעלה לראשונה לאקרנים בשנת 2001. לסדרה הופקו שתי עונות, כאשר כל אחת כוללת עשרה פרקים באורך 21 דקות. העונה הראשונה הופצה במקור בשירות הזרמת המדיה "דיסני+", החל מ-7 ביולי 2021 עד 1 בספטמבר של אותה שנה. בישראל כל עונתה הראשונה של הסדרה הופצה בשירות עם השקתו בארץ ב-16 ביוני 2022. לכבוד פורים, העונה הראשונה שודרה בערוץ דיסני ישראל החל מ-24 במרץ 2024 עד 18 באפריל של אותה שנה. העונה השנייה של הסדרה שודרה במקור בערוץ דיסני החל מ-5 באפריל 2024 עד 4 במאי של אותה שנה, כאשר יום למחרת היא עלתה במלואה ל"דיסני+". בישראל העונה השנייה משודרת בערוץ דיסני החל מ-19 במאי 2024 והסתיימה ב-27 ביוני של אותה השנה. הסדרה חודשה לעונה שלישית ואחרונה שצפויה לעלות בסתיו 2026. הסדרה מתרחשת מיד לאחר אירועי הסרט "מפלצות בע"מ". בעיר מפלצופוליס נוצרת אנרגיה חשמלית באמצעות קול צחוק. טיילור טאסקמון, בוגר מכללת המפלצות, עובד בתור מכונאי בצוות המתקנים, וחולם לעבוד יחד עם הגיבורים שלו מייק ווזאבסקי וג'יימס פ. סאליבן. טיילור טאסקמון - מכונאי בצוות המתקנים של מפלצות בע"מ. ואל ליטל - חברתו הטובה של טיילור. פריץ - הבוס של טיילור. דנקן - שרברב, אשר מנסה להרוויח תועלת בכל הזדמנות שהוא מנצל. ג'יימס פ. סאליבן - מנכ"ל חברת מפלצות בע"מ, חברו הטוב ביותר של מייק. מייק ווזאבסקי - חברו הטוב ושותפו של סאלי. סיליה מיי - המזכירה הראשית בחברת מפלצות בע"מ. חברתו של מייק. רוז - סוכנת סמויה, והיא ראש "הסוכנות לאיתור ילדים". עבדה בתור מזכירה במסווה. רוזה - אחותה התאומה של רוז שמשתלטת על העבודה הישנה של רוז. יטי - מפלצת שגורשה בעבר להרי ההימלאיה. סמיטי ונידלמן - שני עובדים במפלצות בע"מ. מילי טאסקמון - אמו של טיילור. גברת פלינט - מפלצת שמנהלת את חדר הסימולציה בסדרה. הדיבוב העברי בוים על ידי תמי ברק ומייה קדוש, והופק על ידי עדי וולוצקי. בדיבוב העברי השתתפו גם: ערן מור, גדי לוי, שירלי לילו, תמי ברק ואורי זלצמן. ג'ון גודמן ובילי קריסטל יחזרו לדבב את דמויותיהם המקוריות בסדרה יחד עם מדבבים חוזרים, ביניהם ג'ון ראטזנברגר, ג'ניפר טילי ובוב פיטרסון, ומדבבים חדשים, ביניהם בן פלדמן, קלי מרי טראן, הנרי וינקלר, לוקאס נף, אלנה אובך, סטיבן סטנטון ועיישה טיילר. בפברואר 2020, נודע כי ההקלטות לדיבוב הסדרה החלו וסטיבן ג'יי אנדרסון יהיה אחד מהבמאים של הסדרה. במרץ 2021 נודע כי מינדי קלינג ובוני האנט יצטרפו למדבבי הסדרה, בעוד קלינג תחליף את טראן בדמותה. הסדרה עלתה לשידור ב-2 ביולי 2021 בשירות הזרמת המדיה "דיסני+". מדיה וקבצים בנושא מפלצות בע"מ בעבודה בוויקישיתוף "מפלצות בע"מ בעבודה", במסד הנתונים הקולנועיים IMDb (באנגלית) "מפלצות בע"מ בעבודה", באתר Rotten Tomatoes (באנגלית) "מפלצות בע"מ בעבודה", באתר דיסני+ סדרות (באנגלית) "מפלצות בע"מ בעבודה", במסד הנתונים הקולנועיים KinoPoisk (ברוסית) "מ+בעבודה מפלצות בע"מ בעבודה, במיזם "אישים" לתיעוד היצירה הישראלית 'Monsters, Inc.' Voice Cast to Return for Disney+ Series (Exclusive) 26. Baby: Secret Of The Lost Legend w/ Stephen Anderson Holub, Christian. "Meet the Monsters At Work crew in exclusive first look at new Disney+ series". Entertainment Weekly. נבדק ב-17 במרץ 2021. {{cite web}}: (עזרה) https://uk.news.yahoo.com/zenimation-renewed-season-2-disney-173059612.html